ဧပြီ (၂၀)ရက်မှ မေ (၂၀)ရက်အတွင်းမွေးဖွားသူများသည် ပြိဿရာသီဖွားများ ဖြစ်သည်။ 
ပြိဿရာသီသည် နက္ခတ်ရာသီ(၁၂)ပါးအနက် ဒုတိယမြောက် ရာသီခွင်ဖြစ်သည်။
ပြိဿရာသီသည် ကောင်းကင်မှ ကြယ်များ၏ပုံသဏ္ဍာန်သည် နွားထီးရုပ်ပုံ ပေါ်ထွန်းနေသော ရာသီဖြစ်သည်။ 
ပြိဿရာသီခွင်ကို သောကြာဂြိုလ်မှ စိုးမိုးထားသည်။ ဓါတ်သဘာဝအရ ပထဝီဓါတ်(မြေဓါတ်) ကြီးစိုးသည်။
ပြိဿရာသီဖွားများသည် တည်ကြည်အေးဆေးသူများဖြစ်သည်။ ဖြောင့်မတ်၏။ အလွန်သစ္စာရှိ၏။ ထို့ပြင် အလွန်သံယောဇဉ်ကြီးမားတတ်ကြ၏။ အနုပညာပါရမီဓါတ်ခံကြီး၏။ အလွန် ညှို့ဓါတ်အားကောင်း၏။ 
ပြိဿရာသီဖွားများသည်တစ်ခုမဟုတ် တစ်ခုဖြင့် လူအများ၏ချစ်ခင်ကြည်ညိုခြင်းကိုခံရတတ်၏။ ဘေးလူတွေကချစ်ခင်၏။ စန်းပွင့်၏။ အလှအပ၊ အသန့်အပြန့်ကြိုက်၏။ စိတ်ကူးယဉ်တတ်၏။
ပြိဿရာသီဖွားများသည် ဘဝတွင် ကြည်နူးလွမ်းဆွတ်ဖွယ်ရာ အနေအထားများကို များစွာကြုံခဲ့တတ်ကြပေ၏။ အလွမ်းဓါတ်ခံရှိ၏။ လူပေါင်းဆန့်၏။ အကောင်းကြိုက်၏။ ကောင်းပေ့ဆိုသည့် အသုံးအဆောင်များကိုသာသုံးချင်၏။ ငွေအသုံးကြမ်း၏။
ပြိဿရာသီဖွားများသည် ဘယ်ကိစ္စမဆို ဆန်းစစ်လေ့လာကာ ဆုံးဖြတ်ချက် ခိုင်ခိုင်ချပြီးမှ စတင်လုပ်ကိုင်တတ်၏။ နူးညံ့သိမ်မွေ့သလောက် ဒေါသထွက်လာကာ ဘာမှ မမြင်တော့လောက် အောင် ကမူးရှူးထိုးလုပ်တတ်၏။ ရဲရင့်တည်ကြည်၍ ထက်မြက်၏။ 
ပြိဿရာသီဖွားများသည် နံနက်စော အရုဏ်ဦးအချိန်တွင် အသိဉာဏ်အထူးပွင့်တတ်၏။ ထိုအချိန်တွင် စိတ်ကူးကောင်းတွေ ပေါ်တတ်၏။
ပြိဿရာသီဖွားများသည် ခံစားချက်ပြင်းထန်၏။ ဘာမဆို အလေးအနက်ခံစားတတ်၏။ ကိစ္စတစ်ခုကို ဆုံးဖြတ်ပြီးက နောက်မတွန့်တမ်းလုပ်တတ်၏။စည်းကမ်းတကျ စနစ်တကျလုပ်တတ်၏။ အချိန်နာရီ၊ ကတိသစ္စာကို အလွန်တန်ဖိုးထား၏။ ဖြောင့်မတ်၏။ ကတိပျက်က စိတ်ဆိုးတတ်၏။ 
ပြိဿရာသီဖွားများသည် စိတ်ဆိုးခဲသလောက် စိတ်ဆိုးလာက အသားတွေ တဆတ်ဆတ်တုန်လာကာ မျက်ရည်ပင်ကျလာတတ်၏။ အထူးသဖြင့် မိမိအပေါ်လိမ်လည်လှည့်ဖျားလာက လုံးဝခွင့်မလွှတ်တတ်။ သစ္စာမဲ့ခြင်းကို အလွန်ရွံ့မုန်း၏။
ပြိဿရာသီဖွားများသည် စကားပြောဆိုရာတွင် အေးတိအေးစက်နှင့် ချက်ကျကျပြောဆိုတတ်၏။ စကားလုံးများဖြင့်နာကျင်ခံခက်ဖြစ်အောင် ပြောဆိုနိုင်စွမ်း၏။ တစ်ခါတစ်ရံ ပြောပေါက်ဆိုပေါက် ကတ်တိကတ်ဖဲ့နိုင်၏။ သို့သော် ပြိဿရာသီဖွားတို့သည် အပေါ်ယံအားဖြင့် မာကျောသယောင်ရှိသော်လည်း အတွင်းစိတ်နူးညံ့၏။ ကိုယ့်အပေါ် သိမ်သိမ်မွေ့မွေ့ဆက်ဆံလာက အရာရာကို ခွင့်လွှတ်နိုင်တတ်၏။
ပြိဿရာသီဖွားများသည် အများအတွက်အနစ်နာခံတတ်၏။ အများကောင်းကျိုး ဆောင်ရွက်လို၏။ လောဘမကြီးဘဲ လုပ်စရာတွေကို ဇွဲဖြင့် တွန်းတိုက်လုပ်တတ်၏။ အရာရာအပေါ် ရိုးရိုးရှင်းရှင်းနှင့်နေထိုင်လုပ်ကိုင်တတ်၏။ ရှုပ်ရှုပ်ယှက်ယှက်ဘာမှ မကြိုက်၊ သူတစ်ပါးကိစ္စ ဝင်မစွတ်ဖက်တတ်။ ထို့အတူ ကိုယ့်နေရာကို လာပတ်သက်ခြင်းမျိုးကိုလည်း မကြိုက်တတ်။ သို့သော် မိသားစု သံယောဇဉ်ကြီးမားကြ၏။ သွေးရင်းသားရင်း၊ မိတ်ဆွေရင်းတွေအတွက် အမြဲလိုလို ပေးဆပ်နေတတ်၏။ အနစ်နာခံနေတတ်၏။
ပြိဿရာသီဖွားများသည် တစ်ခါတစ်ရံ ဆင်ခြင်ဉာဏ်ကင်းစွာ မာန်မာနနှင့် ပြုမူမိတတ်၏။ ကိုယ့်ကိုယ်ကို အယုံလွန်ပြီး တဇွတ်ထိုးလုပ်မိတတ်၏။ ကိုယ့်ကိုယ်ကို အထင်ကြီးပြီး မိုက်ရူးရဲလုပ်မိတတ်၏။ မည်သို့ပင်ဖြစ်စေ ပြိဿရာသီဖွားတို့သည် ဝီရိယကြီးခြင်း၊ တိုးတက်ကြီးပွားရန်အမြဲကြံစည်နေတတ်ခြင်း၊ လူချစ်လူခင်များခြင်း၊ ကိုယ့်ကိုယ်ကို ရိုသေစွာ သန့်သန့်ခန့်ခန့် နေတတ်ခြင်းတို့ကြောင့် အမည်ကျော်ကြား အောင်မြင်ချမ်းသာသူများ ဖြစ်တတ်ပေ၏။
ပြိဿရာသီဖွားတွေဟာ စိတ်ရှည်သည်းခံနိုင်စွမ်းအရှိဆုံးရာသီဖွားတွေ ဖြစ်ကြပါတယ်။ လက်တွေ့ကျကျလုပ်ကိုင်ဆောင်တတ်သူတွေဖြစ်တဲ့အပြင် သစ္စာတရားကို လက်ကိုင်ထားကြတဲ့သူတွေလည်း ဖြစ်ပါတယ်။ တာဝန်သိစိတ်ရှိပြီး အခက်အခဲတွေ ရင်ဆိုင်ရင်လည်း တည်ငြိမ်စွာစဉ်းစားဆုံးဖြတ်နိုင်စွမ်းရှိသူတွေ ဖြစ်ကြပါတယ်။
ပြိဿရာသီဖွားတွေဟာ အရာရာကို စေ့စပ်သေချာစွာ လုပ်တတ်သလို တစ်ခါတစ်ရံမှာ ခေါင်းမာပြီး၊ မခံချင်စိတ်လည်း ရှိတတ်ကြပါတယ်။ သူတို့ဟာ အခြားသူတွေရဲ့ ယုံကြည်အားကိုးခြင်းခံရတဲ့ရာသီဖွားတွေလည်း ဖြစ်ပါတယ်။ ပြိဿရာသီဖွားတွေဟာ နှလုံးသားနူးညံသိမ်မွေ့ပြီး ဂီတသံစဉ်တွေနားဆင်ရတာကို အလွန်နှစ်သက်သူတွေ ဖြစ်ပါတယ်။ စိတ်ကူးယဉ်ဆန်တတ်တာကြောင့် အနုပညာလုပ်ငန်း၊ ပန်းချီ၊ ပန်းပုနဲ့ တေးရေး တေးဆို စတဲ့ အနုပညာအလုပ်တွေမှာ အောင်မြင်ကျော်ကြားလေ့ရှိပါတယ်။
ပြိဿရာသီဖွားတွေဟာ ကိုယ့်ကိုယ်ကိုယုံကြည်မှုရှိပြီး မိမိကိုယ်ကိုအကောင်းဆုံးလို့ ခံယူထားတဲ့သူတွေလည်း ဖြစ်ပါတယ်။ သူတို့ဟာ ပျော်ပျော်နေတတ်တာကြောင့် စိတ်ဖိစီးမှု၊ စိတ်ရှုပ်တဲ့ဒဏ်ကိုတော့ မခံနိုင်ကြပါဘူး။ သူတို့ဟာ အရာရာကို လေ့လာမှုအားကောင်းပြီး ရှေးရိုးစွဲအယူဝါဒတွေကိုလည်း လက်ခံနိုင်ကြသူတွေ ဖြစ်ပါတယ်။ မိတ်ဆွေအပေါင်းအသင်းနည်းပြီး တကယ်ခင်တဲ့သူတွေကိုပဲ အပေါင်းအသင်းလုပ်လေ့ ရှိကြပါတယ်။ သူတို့ဟာဖြတ်ထိုးဉာဏ်ကောင်းကြပြီး အတွေးအခေါ်တွေလည်း အများနဲ့ မတူဘဲထူးခြားတာကြောင့် လူထူးလူဆန်းတွေလို့တောင် အချို့က သတ်မှတ်ကြပါတယ်။ အသစ်သစ်တွေကို ဖန်တီးရတာနှစ်သက်ပြီး လူအများလေးစားအားကျရတဲ့ ရာသီခွင်တွေလည်း ဖြစ်ကြပါတယ်။ ဝတ်စားဆင်ယင်မှုမှာလည်း အမြဲစမတ်ကျနေကြသူတွေ ဖြစ်ပါတယ်။
ပြိဿရာသီဖွားတွေဟာ အချစ်ရေးမှာတော့ ခန့်မှန်းရခက်တဲ့သူမျိုးတွေ ဖြစ်ကြပါတယ်။ ဖွင့်ပြောဖို့ကို တွေဝေတတ်တာကြောင့် နောက်ကျကျန်လေ့ရှိပြီး အချစ်ကံခေတတ်ကြပါတယ်။ ချစ်မိပြီဆိုရင်တော့ အရူးအမူးချစ်တတ်ပြီး အိမ်ထောင်ရေးကံကောင်းကြသူတွေ ဖြစ်ကြပါတယ်။ ကိုယ့်ချစ်ရတဲ့ချစ်သူကို အမြဲစိတ်ချမ်းသာအောင်ထားတတ်တဲ့ရာသီခွင်တွေလည်း ဖြစ်ကြပါတယ်။ အယုအယကြိုက်ပြီး သစ္စာရှိမှုကို လိုလားကြသူတွေလည်း ဖြစ်ပါတယ်။ ကံစပ်တဲ့ရာသီခွင်တွေကတော့ ဗြိစ္ဆာရာသီဖွားနှင့် ကရကဋ်ရာသီဖွားတွေ ဖြစ်ကြပါတယ်။
ပြိဿရာသီဖွားတွေဟာ ပရိဘောဂ၊ ပန်းချီ၊ ပန်းပု၊ ကုန်သွယ်ရေး၊ သစ်လုပ်ငန်း၊ ဟိုတယ်နဲ့ခရီးသွားလုပ်ငန်းတို့မှာ အထူးအကျိုးပေးကြပြီး ကံကောင်းစေတဲ့‌အရောင်ကတော့ အစိမ်းနဲ့ပန်းရောင်တို့ ဖြစ်ပါတယ်။  အကျိုးဂဏန်းတွေကတော့ ၂၊ ၆၊ ၉၊ ၁၂၊ ၂၄ တို့ဖြစ်ပြီး တစ်သက်တာအတွက်အကျိုးပေးတဲ့အဆောင်ကျောက်ကတော့ Amber လို့ခေါ်တဲ့ ပယင်းကျောက်လေးပဲ ဖြစ်ပါတယ်။
ပြိဿရာသီဖွား အမျိုးသမီးတွေဟာ Project Manager လို ရာထူးမျိုးတွေကို အကောင်းဆုံးလုပ်ဆောင်နိုင်စွမ်းရှိပါတယ်။ ပြိဿတွေဟာ ရေရှည်အစီအစဉ်တွေချမှတ်လုပ်ဆောင်ရာမှာ ထူးချွန်ကြပြီး ဖြည်းဖြည်းမှန်မှန်နဲ့ အောင်မြင်မှုဆီ ချီတက်တတ်တဲ့ သူတွေ၊ ခေါင်းအေးအေးထားတတ်ကြတဲ့ သူတွေပေါ့။ ငွေကြေးရှာဖွေထိန်းသိမ်းတဲ့ နေရာမှာလည်း ကျွမ်းကျင်တော့ သူတိုအတွက် သင့်တော်တဲ့ နေရာက Finance Section လိုနေရာမျိုးပါ။ ဒါမှ မဟုတ်ရင်လည်း ရိုးရှင်းအေးဆေးပြီး လှပတဲ့ အရာတွေ ဖန်တီးရတာမျိုးမှာ သင့်တော်တတ်ပါတယ်။ (ဥပမာ- Interior Design တို ဘာတိုပေါ့)
အင်မတန်ခေါင်းမာပြီး ပစိပစပ်များ ဗျစ်တောက်ဗျစ်တောက်ပြောတတ်တဲ့ ပြိဿရာသီဖွားတွေက တကယ်ချစ်ရင် အကုန်သည်းခံရှာပါတယ် အအိပ်အရမ်းမက်တာကိုတောင် အိပ်ရေးအပျက်ခံ အကုန်ဘာလိုလို လုပ်ပေးရှာပါတယ်။
ပြိဿရာသီဖွားတွေရဲ့ အားသာချက်ကတော့ စိတ်ရှည်သည်းခံတတ်တယ်၊ လက်တွေ့ဆန်တာတွေကိုပဲ ယုံတတ်တယ်၊ သူများအတွက် တာဝန်ယူတာဝန်ခံတဲ့စိတ်မျိုးရှိတယ်၊ အများစုက တည်တည်ငြိမ်ငြိမ်ရှိကြတယ်၊ အလုပ်တစ်ခုလုပ်ရင် သေချာစိတ်နှစ်ပြီးလုပ်တတ်ကြတယ်။
ပြိဿရာသီဖွားတွေရဲ့ အားနည်းချက်ကတော့ ခေါင်းအရမ်းမာတယ်၊ ပိုင်ဆိုင်ချင်တာဆိုတော်ရုံနဲ့လက်မလျော့တတ်ဘူး၊ တော်ရုံအဆင်မပြေတဲ့သူနဲ့ညှိနှိင်းရတဲ့ကိစ္စမျိုးတွေဆိုလက်မခံတတ်ဘူး။